**20. člen Pravilnika o postopku vpisa in sprejema otrok v vrtec v Občini Miklavž na Dravskem polju opredeljuje kriterije za sprejem otrok v vrtec.**

(1) Komisija odloča o sprejemu otrok v vrtec na podlagi naslednjih **kriterijev:**

|  |  |  |  |
| --- | --- | --- | --- |
| **Zap. št.** |  | **Kriteriji** | **Število točk** |
| 1. |  | **Prebivališče** (upošteva se ena od variant): |  |
|  | a. | Otrok in starši oz. skrbniki imajo stalno prebivališče na območju Občine Miklavž na Dravskem polju  | **30** |
|  | b. | Otrok ima skupaj z enim od staršev oz. skrbnikov stalno prebivališče v Občini Miklavž na Dravskem polju  | **30** |
|  | c. | Otrok tujcev, ki ima skupaj vsaj z enim od staršev stalno ali začasno prebivališče, in je vsaj eden od staršev zavezanec za dohodnino v Republiki Sloveniji | **30** |
| 2.  |  | **Urejanje prebivališča, določenega v zap. št. 1 kriterijev za sprejem otrok v vrtec:** |  |
|  |  | Otrok in starši v času uradnega vpisa novincev nimajo stalnega prebivališča v občini, vendar bodo ta pogoj izpolnili do 1. 9. tekočega leta | **15** |
| 3. |  | **Zaposlenost staršev** (upošteva se ena od variant): |  |
|  | a. | Zaposlena, sta oba starša (oz. eden, če gre za enostarševsko družino) | **8** |
|  | b. | Zaposlen je eden od staršev | **4** |
|  | c. | Oba starša sta redna študenta, ki nista v delovnem razmerju (oz. eden, če gre za enostarševsko družino) | **8** |
|  | d. | Redni študent, ki ni v delovnem razmerju, je eden izmed staršev | **4** |
| 4. |  | **Število v vrtec vključenih otrok** (upošteva se ena od variant): |  |
|  |  | Ob vključitvi otroka (novinca) v vrtec bosta v isti vrtec hkrati vključena najmanj dva otroka iz iste družine | **6** |
| 5. |  | **Vključevanje starejših otrok - otrok bo 1. 9. tekočega koledarskega leta dopolnil starost** (upošteva se ena izmed variant): |  |
|  | a. | 5 let in več | **16** |
|  | b. | 4 leta in več | **14** |
|  | c. | 3 leta in več | **12** |
|  | d. | 2 leti in več | **10** |
|  | e. | 11 mesecev in več | **8** |
| 6. |  | **Vključevanje mlajših otrok - v vrtec se vključuje otrok, ki 1. 9. tekočega koledarskega leta še ne bo dopolnil starosti 11 mesecev** (upošteva se ena izmed variant):  |  |
|  | a. | 11 mesecev bo dopolnil do vključno 1. 10. tekočega koledarskega leta  | **6** |
|  | b. | 11 mesecev bo dopolnil do vključno 1. 11. tekočega koledarskega leta  | **5** |
|  | c. | 11 mesecev bo dopolnil do vključno 1. 12. tekočega koledarskega leta  | **4** |
|  | d. | 11 mesecev bo dopolnil do vključno 1. 1. prihodnjega koledarskega leta  | **3** |
| 7. |  | **Uvrstitev na čakalni seznam v tekočem letu:** |  |
|  |  | Otrok, ki je bil v tekočem šolskem letu uvrščen na čakalni seznam, pa ni bil sprejet v vrtec na območju Občine Miklavž na Dravskem polju zaradi pomanjkanja prostih mest v vrtcu | **10** |

(2) Vloge se točkuje tako, da se pri vsakem kriteriju, ki je izpolnjen, dodeli pripadajoče število točk. (3) Če več otrok doseže enako število točk, komisija pri določitvi prednostnega vrstnega reda upošteva dodatne kriterije po naslednjem prioritetnem vrstnem redu:

1. otrok ima skupaj z vsaj enim staršem ali skrbnikom stalno prebivališče v Občini Miklavž na Dravskem polju oziroma je otrok tujcev, ki ima vsaj z enim od staršev stalno ali začasno prebivališče na območju Občine Miklavž na Dravskem polju in je vsaj eden od staršev zavezanec za dohodnino v Republiki Sloveniji;
2. zaposlena sta oba otrokova starša oz. sta oba starša redna študenta in nista v delovnem razmerju (v primeru enostarševske družine se izpolnjevanje tega pogoja uporabi smiselno – upošteva se samo eden od staršev);
3. otrok je bil v tekočem šolskem letu (v času razpisa za vpis) uvrščen na centralni čakalni seznam, pa ni bil sprejet v vrtec na območju Občine Miklavž na Dravskem polju zaradi pomanjkanja prostih mest v vrtcu;
4. izbrani vrtec že obiskuje brat ali sestra otroka;
5. izbrani vrtec je najbližje otrokovemu stalnemu oz. začasnemu prebivališču;
6. starost otroka - na prednostnem vrstnem redu se višje uvrsti otrok, ki je starejši.